Merko Ehitus hoiatas mõne aja eest, et tööjõunappus võib hakata teiste piirajate seas avaldama mõju ettevõtte majandustulemustele.
Huvitav, kas selline probleem on ka Leedus?
Leedu valitsus üritab aeglustada emigratsiooni, tõstes miinimumpalga 1. juulist 550 litilt 600 litile (2700 kroonile). Leedus saab Bloombergi andemetel miinimumpalka 20 protsenti tööjõust. 2008. aasta lõpuks plaanib Leedu tõsta miinimumpalga 800 litile. Samas ei pruugi sellest abi olla.
'Leedu ja Lääne palkade vahe on kolm kuni kaheksa korda,' ütles Bloombergile SEB Vilniaus Bankase ökonomist Vilija Tauraite. '50 litine miinimumpalga tõstmine on liiga väike hoidmaks ära emigratsioonilainet.'
Merko Ehitus teatas täna miljardikroonise tellimuse saamisest Vilniusesse kaubanduskeskuse ehitamiseks.